આ ટ્વીટ પોસ્ટ કરતાની સાથે યૂઝર્સે ઋષિ પર આલોચનાઓનો વરસાદ કરી દીધો. અસલમાં ‘ફિરંગી’ કપિલની બીજી ફિલ્મ છે. તેણે 2 વર્ષ પહેલા ‘કિસ કિસ કો પ્યાર કરું’થી બોલિવૂડ ડેબ્યૂ કર્યું હતું. જોકે, આ ફિલ્મથી તે પ્રોડ્યૂસર તરીકે ડેબ્યૂ કરવા જઈ રહ્યો છે. પણ ઋષિએ પોસ્ટમાં ક્યાંય આની સ્પષ્ટતા નહોતી કરી, આ કારણે તેઓ ટ્રોલર્સના નિશાના પર આવી ગયા. એ યૂઝરે લખ્યું કે, ‘સરજી, આજે સવારમાં જ સ્ટાર્ટ કરી દીધું કે શું?’, તો બીજા એક યૂઝરે તેમને વ્યવસ્થિત પોસ્ટ કરવાનું કહી દીધું. આવા બીજા અનેક યૂઝર્સે ઋષિને ખૂબ ટ્રોલ કર્યા હતા.